По време на Европейското първенство по футбол в Португалия през 2004 г. гърците сензационно побеждават домакините с 2:1 в срещата на откриването. В крайното класиране в групите на първенството Гърция се класира за четвъртфиналите благодарение на по-добрата си голова разлика. Във втората фаза на турнира „елините“ отстраняват фаворизираните отбори на Франция и Чехия благодарение на отличната си игра в защита и плътното персонално покритие. Така те достигат финала в повторение на първата среща срещу Португалия, въпреки журналистическите критики за непривлекателната и безкомпромисната си игра.